Opprinnelig var det meningen at den norske seksjonen skulle opprettes ved en videregående skole i Le Havre. Den planen kunne ikke gjennomføres på grunn av at første verdenskrig fortsatt herjet i Europa, og at skolen i Le Havre i 1918 var tatt i bruk som feltsykehus for belgiske soldater. Derfor falt valget i stedet på Lycée Pierre-Corneille i Rouen. Fra starten av ble det ansatt to norske lærere til å bo og undervise ved skolen.